**FARSKÉ OZNAMY – filiálky NEMČICE / Farnosť Topoľčany**

**Sv. Cyrila a Metoda (14. nedeľa)**

(5.7. – 11.7.2020)

▪ **Sv. omše v týždni a ich úmysly:**

*Piatok*: 18.00 h. + Mária a Gejza Ábeloví a rodičia z oboch strán

*Nedeľa*: 9.00 h. + Amália Naštická (1. výročie)

▪ **Liturgický kalendár:**

*Pondelok*: Sv. Márie Goretti, panny a mučenice

*Sobota*: Sv. Benedikta, opáta a patróna Európy

*Nedeľa*: 15. nedeľa v cezročnnom období

▪ Od soboty 11.7.2020 budeme mávať bez účasti širokej verejnosti sv. omše i v zariadení pre seniorov *Komfort* a to každú 2. a 4. sobotu v mesiaci o 16.00 hod. A rovnako v nemocničnej kaplnke každú sobotu o 17.00 hod. s platnosťou na nedeľu. Sv. omše v nemocnici sú výlučne vyhradené len pre pacientov a lekársky či zdravotnícky personál nemocnice. To znamená takisto bez účasti verejnosti.

▪ Počas korona krízy sme sa nemohli stretávať s našimi birmovancami na pravidelných náukách, ktorí majú birmovku 10.10. o 10.00 hod. Budeme sa to snažiť dohnať počas letných prázdnin, kedy dúfame, že v množstve voľna si nájdu trochu času i na takého podujatie. A tak stretnutie birmovancov bude vo farskom kostole v Topoľčanoch v **utorok 7.7. o 16.00 hod.** alebo v **sobotu 25.7. o 10.30 hod.** **Záväzný** pre birmovanca **je jeden z týchto termínov**. Zámerne sú tieto termíny časovo od seba vzdialené, a to z dôvodu, keby birmovanci boli odcestovaní, že aspoň jeden termín im bude vyhovovať.

▪ Sobáš s omšou v Nemčiciach v sobotu 11.7. o 15.00 hod. budú mať: Marek Jančovič a Lucia Gregušová. Na želanie snúbencov pán dekan udelil delegáciu k sobášu pre kňaza, ktorého si žiadali vdp. Juraja Adamkoviča. Sobášiacim blahoželáme!

▪ Svätý otec František rozhodol o vložení troch nových invokácií do mariánskych Loretánskych litánií. Na základe tohto rozhodnutia sa do znenia pridajú: po invokácii *Matka Cirkvi* sa vkladá invokácia **Matka milosrdenstva**; po invokácii *Matka Božej milosti* sa vkladá invokácia **Matka nádeje**; a po invokácii *Útočisko hriešnikov* sa vkladá invokácia **Útecha migrantov**. Tieto zmeny je potrebné si zaznačiť do loretánskych litání.